2017. gada Noteikumi Nr.

Rīgā (prot. Nr. .§)

**Grozījumi Ministru kabineta 2011. gada 30. augusta noteikumos Nr. 685 ”Rezidentu sadales un rezidentūras finansēšanas noteikumi”**

Izdoti saskaņā ar

Ārstniecības likuma 57.pantu

Izdarīt Ministru kabineta 2011. gada 30. augusta noteikumos Nr. 685 ”Rezidentu sadales un rezidentūras finansēšanas noteikumi” (Latvijas Vēstnesis, 2011, 140 nr.; 2013, 122 nr.; 2016, 62 nr., 245 nr.) šādus grozījumus:

1. Izteikt noteikumu nosaukumu šādā redakcijā:

“Rezidentu uzņemšanas, sadales un rezidentūras finansēšanas kārtība”

2. Papildināt 1. punktu aiz vārda “rezidentu” ar vārdu “uzņemšanas”;

3. Papildināt noteikumus ar 3.7. punktu šādā redakcijā:

“3.7. rekomendējošās ārstniecības personu skaita prognozes pilna laika slodzēm.”;

4. Izteikt 5., 5.1, 6. un 7.punktu šādā redakcijā:

“5. Augstskolas, kuras īsteno augstāko profesionālo studiju programmu ārsta profesionālās kvalifikācijas iegūšanai (turpmāk – augstskola), ar augstskolu vienotās uzņemšanas komisijas (turpmāk – uzņemšanas komisija) starpniecību:

5.1. katru gadu līdz 8. jūlijam organizē rezidentūras pretendentu pieteikšanos rezidentūras studiju programmās saskaņā ar šo noteikumu 4. punktu apstiprinātajās specialitātēs un iesniedz Veselības ministrijā rezidentūras pretendentu sarakstu. Ja līdz 8. jūlija netiek aizpildītas visas no valsts budžeta līdzekļiem finansētās rezidentūras vietas, rezidentūras pretendentu pieteikšanās termiņu pagarina līdz 22. jūlijam;

5.2. organizējot rezidentūras pretendentu atlasi atklātā un vienlīdzīgā konkursā atbilstoši uzņemšanas noteikumos noteiktajiem kritērijiem, ja ir līdzvērtīgi rezultāti, priekšroku dod tiem rezidentūras pretendentiem, kuriem atbilstoši šo noteikumu 4. punktā noteiktajām specialitātēm ir noslēgta vienošanās ar pašvaldību vai valsts vai pašvaldības ārstniecības iestādi, kas sniedz no valsts budžeta apmaksātus veselības aprūpes pakalpojumus ārpus Rīgas, par darba tiesisko attiecību uzsākšanu attiecīgajā ārstniecības iestādē ārpus Rīgas pēc rezidentūras programmas beigšanas un šajā vienošanās dokumentā norādītās darba tiesiskās attiecības tiks nodibinātas tajā specialitātē, uz kuras rezidentūras studiju programmu rezidentūras pretendents ir pieteicies;

5.3. organizē rezidentūras pretendentu uzņemšanu rezidentūras studiju programmās un līdz 20.septembrim iesniedz Veselības ministrijā rezidentūras uzņemšanas rezultātus pa specialitātēm un augstskolām, kurā notiks rezidentūras programmas apguve, ietverot informāciju par uzņemtajiem rezidentiem, kuriem ir noslēgta šo noteikumu 5.2. punktā minētā vienošanās.

5.1 Rezidentūras studiju programmas pretendents personīgi vai tā pilnvarotā persona ierodas šo noteikumu 5.punktā minētajā uzņemšanas komisijā un ar dokumentiem apliecina savu personību un studiju uzsākšanai nepieciešamo iepriekšējo izglītību. Ja kādā no iesniegtajiem vai uzrādītajiem dokumentiem ir cits personas uzvārds (vārds) nekā personas pasē, jāuzrāda arī dokuments, kas apliecina uzvārda (vārda) maiņu.

6. Rezidentūras pretendents saskaņā ar šo noteikumu 5.1. punktu var pieteikties pretendēšanai ne vairāk kā uz divām specialitātēm.

7. Pēc rezidentūras pretendentu uzņemšanas rezidentūras studiju programmās, rezidenti iegūto punktu secībā izvēlas augstskolu, kurā notiks rezidentūras programmas apguve.”

5. Svītrot 8. un 8.1 punktu.

6. Izteikt 10.1.un 10.2.apakšpunktu šādā redakcijā:

“10.1. šo noteikumu 23.punktā minēto izdevumu segšanai - ne vairāk kā 1297,68 euro par vienu rezidentu kalendārajā gadā.

10.2. šo noteikumu 25.punktā minēto izdevumu segšanai:

10.2.1. ne vairāk kā 21 940,80 euro par vienu rezidentu, kurš apgūst rezidentūru reģionālajā daudzprofilu slimnīcā vai ģimenes (vispārējās prakses) ārsta praksē ārpus Rīgas, kalendārajā gadā;

10.2.2. ne vairāk kā 17 771,76 euro par vienu rezidentu, kurš apgūst rezidentūru pārējās ārstniecības iestādēs, kalendārajā gadā.”

7. Izteikt 19.4.apakšpunktu šādā redakcijā:

“19.4. šo noteikumu 11.5.apakšpunktā minētajām ārstniecības iestādēm piešķiramo finanšu līdzekļu apmērs rezidentu apmācībai ir ne vairāk kā 21 940,80 euro par vienu rezidentu, kurš apgūst rezidentūru reģionālajā daudzprofilu slimnīcā vai ģimenes (vispārējās prakses) ārsta praksē ārpus Rīgas, kalendārajā gadā, un ne vairāk kā 17 771,76 euro par vienu rezidentu, kurš apgūst rezidentūru pārējās ārstniecības iestādēs, kalendārajā gadā.”

8. Papildināt 20.punktu aiz vārda “slimnīcā” ar vārdiem “vai daudzprofilu slimnīcā, kas ir izveidojusi sadarbību ar reģionālo daudzprofilu slimnīcu”;

9. Izteikt 25.punktu šādā redakcijā:

“25. Līdzekļus, kas saņemti saskaņā ar šo noteikumu 11.5.apakšpunktā minēto līgumu, ārstniecības iestādes izmanto:

25.1. rezidenta atlīdzībai – ne vairāk kā 18 119,40 euro par vienu rezidentu, kurš apgūst rezidentūru reģionālajā daudzprofilu slimnīcā vai ģimenes (vispārējās prakses) ārsta praksē ārpus Rīgas, kalendārajā gadā un ne vairāk kā 13 950,36 euro par vienu rezidentu, kurš apgūst rezidentūru pārējās ārstniecības iestādēs, kalendārajā gadā;

25.2. ar rezidenta teorētisko un praktisko apmācību saistīto izdevumu segšanai –3 821,40 euro par vienu rezidentu kalendārajā gadā, kuri sadalāmi šādi:

25.2.1. ne mazāk kā 3 445,80 euro par vienu rezidentu kalendārajā gadā – ārstu un cita mācību personāla atlīdzībai (tai skaitā ne vairāk kā 10 % – šo noteikumu 11.5.1.apakšpunktā minēto ārstu atlīdzībai);

25.2.2. ne vairāk kā 375,60 euro par par vienu rezidentu kalendārajā gadā – ar rezidentūras organizēšanu saistīto izdevumu segšanai (tai skaitā ne vairāk kā 187,80 euro– ar rezidenta pašizglītību saistīto izdevumu segšanai).”;

10. Aizstāt 35. punktā vārdu “piecu” ar vārdu “trīs”.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Aivars Lapiņš